এখন বিশ্ববিদ্যালয়ে ভর্তি হওয়ার সময় একজন ছাত্রছাত্রী কোন্ বিষয়ে পড়ছে, সেটা নিয়ে যত উদ্বিগ্ন থাকেন, তার চাইতে শতগুণ বেশি উদ্বিগ্ন থাকেন তাদের অভিভাবকেরা। আমি অনেকবার দেখেছি ছেলে-মেয়েরা তাদের পছন্দের বিষয় না পড়ে অনেক সময়েই বাবা-মায়ের চাপে পড়ে অন্য বিষয়ে ভর্তি হয়ে যায় এবং বিশ্ববিদ্যালয়ের পুরো সময়টুকু লম্বা লম্বা দীর্ঘশ্বাস ফেলে কাটিয়ে দেয়। বিশ্ববিদ্যালয়ের জীবন লম্বা দীর্ঘশ্বাস ফেলে কাটানোর কথা নয়, আগ্রহ এবং উত্সাহ নিয়ে সময় কাটানোর কথা।